Auditor's report — BDMS, period 2011 (audited, opinion: unqualified)
Signing partner: วิชาติ โลเกศกระวี
Signed: 2012-02-29

รายงานของผู้สอบบัญชีรับอนุญาต

เสนอต่อผู้ถือหุ้นของบริษัท กรุงเทพดุสิตเวชการ จำกัด (มหาชน)

ข้าพเจ้าได้ตรวจสอบงบแสดงฐานะการเงินรวม ณ วันที่ 31 ธันวาคม 2554 งบกำไรขาดทุนรวม งบกำไรขาดทุนเบ็ดเสร็จรวม งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกันของบริษัท กรุงเทพดุสิตเวชการ จำกัด (มหาชน) และบริษัทย่อย และได้ตรวจสอบงบการเงินเฉพาะกิจการของบริษัท กรุงเทพดุสิตเวชการ จำกัด (มหาชน) ด้วยเช่นกัน ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า ข้าพเจ้ามิได้ตรวจสอบงบการเงินสำหรับปีสิ้นสุดวันที่ 31 ธันวาคม 2554 ของบริษัทร่วมในประเทศแห่งหนึ่งซึ่งรวมอยู่ในงบการเงินรวมนี้ ซึ่งงบแสดงฐานะการเงินรวม ณ วันที่ 31 ธันวาคม 2554 ได้รวมเงินลงทุนในบริษัทร่วมดังกล่าวเป็นจำนวนประมาณ 2,329 ล้านบาท หรือร้อยละ 4 ของสินทรัพย์รวมและงบกำไรขาดทุนรวมสำหรับปีสิ้นสุดวันที่ 31 ธันวาคม 2554 ได้รวมส่วนแบ่งกำไรในบริษัทร่วมนี้เป็นจำนวนเงินประมาณ 350 ล้านบาท หรือคิดเป็นร้อยละ 8 ของกำไรสุทธิรวม งบการเงินของบริษัทร่วมดังกล่าวตรวจสอบโดยผู้สอบบัญชีอื่น โดยข้าพเจ้าได้รับรายงานการตรวจสอบของผู้สอบบัญชีนั้นแล้ว ดังนั้นการรายงานของข้าพเจ้าในส่วนที่เกี่ยวข้องกับจำนวนเงินและรายการต่าง ๆ ของบริษัทร่วมซึ่งรวมอยู่ในงบการเงินรวมนี้จึงถือตามรายงานการตรวจสอบของผู้สอบบัญชีอื่นนั้น งบการเงินรวมของบริษัท กรุงเทพดุสิตเวชการ จำกัด (มหาชน) และบริษัทย่อยและงบการเงินเฉพาะกิจการของบริษัท กรุงเทพดุสิตเวชการ จำกัด (มหาชน) สำหรับปีสิ้นสุดวันที่  31 ธันวาคม 2553 ที่นำมาแสดงเปรียบเทียบไว้ ณ ที่นี้ได้ตรวจสอบตามมาตรฐานการสอบบัญชีที่รับรองทั่วไป โดยผู้สอบบัญชีอื่นในสำนักงานเดียวกันกับข้าพเจ้า ซึ่งได้แสดงความเห็นอย่างไม่มีเงื่อนไขตามรายงานลงวันที่ 24 กุมภาพันธ์ 2554

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ ซึ่งผู้บริหารเป็นผู้จัดทำขึ้น ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า จากการตรวจสอบของข้าพเจ้าและจากรายงานของผู้สอบบัญชีอื่น งบการเงินข้างต้นนี้แสดงฐานะการเงิน ณ วันที่ 31 ธันวาคม 2554 ผลการดำเนินงานและกระแสเงินสดสำหรับปีสิ้นสุดวันเดียวกัน ของบริษัท กรุงเทพดุสิตเวชการ จำกัด (มหาชน) และบริษัทย่อย และเฉพาะของบริษัท กรุงเทพดุสิตเวชการ จำกัด (มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิได้เป็นการแสดงความเห็นอย่างมีเงื่อนไขต่องบการเงินข้างต้น ข้าพเจ้าขอให้สังเกตหมายเหตุประกอบงบการเงินข้อ 3 และ 5 ในระหว่างปีปัจจุบัน บริษัทฯและบริษัทย่อยได้ปฏิบัติตามมาตรฐานการบัญชีฉบับปรับปรุงและมาตรฐานการบัญชีใหม่ที่ออกโดยสภาวิชาชีพบัญชีเพื่อจัดทำและนำเสนองบการเงินนี้ โดยการปฏิบัติตามมาตรฐานการบัญชี ฉบับที่ 19 เรื่อง ผลประโยชน์ของพนักงานเป็นครั้งแรก บริษัทฯและบริษัทย่อยเลือกรับรู้หนี้สินในช่วงการเปลี่ยนแปลงที่มากกว่าหนี้สินที่รับรู้ ณ วันเดียวกันตามนโยบายการบัญชีเดิม โดยบันทึกปรับกับกำไรสะสม ณ วันต้นงวดของปีปัจจุบัน และในการปฏิบัติตามมาตรฐานการบัญชีฉบับที่ 40 (ปรับปรุง 2552) เรื่อง อสังหาริมทรัพย์เพื่อการลงทุนเป็นครั้งแรก บริษัทฯและบริษัทย่อยได้เลือกวัดมูลค่าอสังหาริมทรัพย์เพื่อการลงทุนด้วยมูลค่ายุติธรรมและรับรู้ผลกระทบต่องบการเงิน โดยบันทึกปรับกับกำไรสะสม ณ วันต้นงวดของปีปัจจุบัน

วิชาติ โลเกศกระวี

ผู้สอบบัญชีรับอนุญาต เลขทะเบียน 4451

บริษัท สำนักงาน เอินส์ท แอนด์ ยัง จำกัด

กรุงเทพฯ: 29 กุมภาพันธ์ 2555

|  | บริษัท กรุงเทพดุสิตเวชการ จำกัด (มหาชน) และบริษัทย่อย รายงาน และงบการเงิน 31 ธันวาคม 2554 และ 2553 |